PIB Headquarters
কোভিড-১৯ সংক্রান্ত পিআইপি’র প্রাত্যহিক সংবাদ
নতুন দিল্লি, ০৭ অক্টোবর, ২০২০
ভারতে করোনায় আরোগ্যের হার ৮৫ শতাংশের বেশি, ৪৮ লক্ষেরও বেশি রোগী করোনা থেকে সুস্থ হয়ে উঠেছেন, ১৮টি রাজ্য/কেন্দ্রশাসিত অঞ্চলে আরোগ্যের হার জাতীয় গড়ের থেকে বেশি
ভারতে করোনায় সুস্থতার হার এক মাইলফলক সৃষ্টি করেছে। দেশে আজ করোনায় সুস্থতার হার ৮৫ শতাংশ ছাড়িয়ে গেছে। গত কয়েক সপ্তাহে বহু সংখ্যক রোগী সুস্থ হয়ে উঠেছেন। গত ২৪ ঘন্টায় সুস্থতার সংখ্যা যথেষ্টই বেশি। বিগত ২৪ ঘন্টায় ৮২,২০৩ জন করোনা থেকে আরোগ্যলাভ করেছেন। নতুন করে করোনা ধরা পরেছে ৭২,০৪৯ জনের। করোনা থেকে মোট সুস্থ হয়ে উঠেছেন ৫৭,৪৪,৬৯৩। বিশ্বের মধ্যে ভারতে করোনায় আরোগ্যের হার ক্রমশই বাড়ছে। দেশে করোনা সংক্রমণ থেকে আরোগ্যের হার ৬.৩২ গুণ বেশি। বর্তমানে প্রকৃতি সংক্রমিত রোগীর সংখ্যা ৯,০৭,৮৮৩ অর্থাৎ দেশে করোনা সংক্রণের হার ১৩.৪৪ শতাংশ। ১৮টি রাজ্য/কেন্দ্রশাসিত অঞ্চলে সুস্থতার হার জাতীয় গড়ের থেকে বেশি। মহারাষ্ট্র, অন্ধ্রপ্রদেশ, তামিলনাড়ু, কর্ণাটক, কেরালা, উত্তরপ্রদেশ, ওড়িশা, ছত্তিশগড়, পশ্চিমবঙ্গ এবং দিল্লিতে আরোগ্যের হার ৭৫ শতাংশের বেশি। মহারাষ্ট্রে একদিনে করোনা থেকে সুস্থ হয়ে উঠেছেন ১৭,০০০-এরও বেশি মানুষ। কর্ণাটকে একদিনে সুস্থ হয়েছেন ১০,০০০-এরও বেশি মানুষ। ১০টি রাজ্য/কেন্দ্রশাসিত অঞ্চলে নতুন করে করোনা সংক্রমণের খবর পাওয়া গেছে। সেখানে সংক্রমণের হার ৭৮ শতাংশ। গত ২৪ ঘন্টায় ৯৭৬ জনের মৃত্যুর খবর পাওয়া গেছে। এর মধ্যে ১০টি রাজ্য/কেন্দ্রশাসিত অঞ্চলে গত ২৪ ঘন্টায় ৮৩ শতাংশ মৃত্যু হয়েছে কোভিডের কারণে।
বিস্তারিত বিবরণের জন্য https://www.pib.gov.in/PressReleseDetail.aspx?PRID=1662245 -এই লিঙ্কে ক্লিক করুন।
ডাঃ হর্ষবর্ধন মধ্যপ্রদেশের রেওয়ায় শ্যাম শাহ্ সরকারি মেডিকেল কলেজে সুপার স্পেশালিটি ব্লকের উদ্বোধন করেছেন
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষবর্ধন মধ্যপ্রদেশের রেওয়ায় শ্যাম শাহ্ সরকারি মেডিকেল কলেজের একটি সুপার স্পেশালিটি ব্লকের উদ্বোধন করেছেন। ডিজিটাল মাধ্যমে এই উদ্বোধন করেন তিনি। উপস্থিত ছিলেন মন্ত্রকের প্রতিমন্ত্রী শ্রী অশ্বিনী কুমার চৌবে এবং মধ্যপ্রদেশের মুখ্যমন্ত্রী শ্রী শিবরাজ সিং চৌহ্বান। এই সুপার স্পেশালিটি ব্লকে ২০০টি বেড রয়েছে। এই ব্লক নির্মাণে ১৫০ কোটি টাকা খরচ করা হয়েছে। প্রধানমন্ত্রী স্বাস্থ্য সুরক্ষা যোজনার আওতার এই অর্থ বরাদ্দ করা হয়েছিল। নিউরোলজি, নিউরোসার্জারি, নেফ্রোলজি, ইউরোলজি, কার্ডিওলজি এবং পালমোনারি মেডিসিন বিভাগ রয়েছে এই ব্লকে। এখানে ৫টি অত্যাধুনিক মডিউলার অপারেশন থিয়েটার, ৩০টি আইসিইউ বেড রয়েছে। এর পাশাপাশি এখানে ১৪ জন স্নাতকোত্তর ছাত্র-ছাত্রীর প্রশিক্ষণের ব্যবস্থাও রয়েছে। কেন্দ্রীয় মন্ত্রী কোভিড-১৯ রোগীদের সঙ্গে স্বাভাবিক আচরণ করার জন্য সকলের কাছে আহ্বান জানিয়েছেন। একইসঙ্গে তিনি সাধারণ মানুষকে মাস্ক, ঘন ঘন হাত ধোয়া, শারীরিক দূরত্ব মেনে চলার মতো নিয়মগুলি অনুসরণ করতে বলেছেন।
বিস্তারিত বিবরণের জন্য https://www.pib.gov.in/PressReleseDetail.aspx?PRID=1662360 -এই লিঙ্কে ক্লিক করুন।
কোভিড-১৯ প্রতিষেধক বিষয়ে প্রশাসনিক আলাপ আলোচনা চালানোর জন্য ডিজিটাল প্ল্যাটফর্ম তৈরি করা হচ্ছে : স্বাস্থ্য সচিব
কেন্দ্রীয় স্বাস্থ্য ও পরিবার কল্যাণ মন্ত্রকের সচিব শ্রী রাজেশ ভূষণ গতকাল নতুন দিল্লিতে ন্যাশনাল মিডিয়া সেন্টারে কোভিড-১৯ বিষয়ে সর্বশেষ পরিস্থিতি সম্পর্কে সংবাদ মাধ্যমকে এক বিবৃতি দেওয়ার সময় জানিয়েছেন, প্রতিদিন দেশে করোনা আক্রান্তের সংখ্যা ক্রমশই হ্রাস পাচ্ছে। তিনি বলেছেন, গত সপ্তাহের তুলনায় চলতি সপ্তাহে আক্রান্তের হার কমেছে। একই সঙ্গে সুস্থ হয়ে ওঠা রোগীর সংখ্যাও প্রতিদিন বাড়ছে। তিনি বলেন, আয়ুর্বেদ চর্চার মাধ্যমে কোভিড-১৯ রোগ প্রতিরোধ বিষয়ে চিকিৎসা পদ্ধতি বিষয়ে ব্যবস্থাপনার জন্য একটি জাতীয় খসড়া প্রকাশ করা হয়েছে।
বিস্তারিত বিবরণের জন্য https://pib.gov.in/PressReleasePage.aspx?PRID=1662119 -এই লিঙ্কে ক্লিক করুন।
রাশিয়ার রাষ্ট্রপতি মিঃ ভ্রাদিমির পুতিনের সঙ্গে প্রধানমন্ত্রী শ্রী নরেন্দ্র মোদীর টেলিফোনে কথা
প্রধানমন্ত্রী শ্রী নরেন্দ্র মোদী আজ টেলিফোনে রাশিয়ার রাষ্ট্রপতি মিঃ ভ্লাদিমির পুতিনের সঙ্গে কথা বলেছেন। প্রধানমন্ত্রী মিঃ পুতিনকে তাঁর জন্মদিনের শুভেচ্ছা ও অভিনন্দন জানিয়েছেন। শ্রী মোদী মিঃ পুতিনের সঙ্গে তাঁর দীর্ঘদিনের বন্ধুত্বের কথা স্মরণ করেছেন এবং মিঃ পুতিন দুই দেশের মধ্যে বিশেষ কৌশলগত অংশীদারিত্বকে লালিত করার ক্ষেত্রে যে ব্যক্তিগত উদ্যোগ নিয়ে থাকেন তার প্রশংসা করেছেন। উভয় নেতা আগামীদিনে কোভিড-১৯ মহামারীর ফলে উদ্ভুত পরিস্থিতির মোকাবিলা সহ অন্যান্য বিষয়ে পরস্পরের মধ্যে যোগাযোগ রেখে চলবেন। প্রধানমন্ত্রী জানিয়েছেন জনস্বাস্থ্য সংক্রান্ত পরিস্থিতি স্বাভাবিক হলেই তিনি রাষ্ট্রপতি পুতিনকে ভারতে স্বাগত জানাতে উৎসাহী।
বিস্তারিত বিবরণের জন্য https://www.pib.gov.in/PressReleseDetail.aspx?PRID=1662293 -এই লিঙ্কে ক্লিক করুন।
ঋণের আবেদনপত্র গ্রহণ এবং ঋণ আবেদন প্রক্রিয়া সহজ করে তুলতে প্রধানমন্ত্রী স্বনিধি ও এসবিআই পোর্টাল-এর মধ্যে অ্যাপ্লিকেশন প্রোগ্রামিং ইন্টারফেস সংযুক্তিকরণ প্রক্রিয়া চালু করা হয়েছে।
প্রধানমন্ত্রী রাস্তার হকারদের আত্মনির্ভর নিধি  প্রকল্পের অঙ্গ হিসেবে পিএম স্বনিধি পোর্টাল এবং স্টেট ব্যাঙ্ক অফ্ ইন্ডিয়া পোর্টালের মধ্যে অ্যাপ্লিকেশন প্রোগ্রামিং ইন্টারফেস  সংযুক্তিকরণ প্রক্রিয়া চালু করা হয়েছে। কেন্দ্রীয় আবাসন ও নগর বিষয়ক মন্ত্রকের সচিব শ্রী দুর্গাশঙ্কর মিশ্র এই প্রক্রিয়ার সূচনা করেন। এই সংযুক্তিকরণ প্রক্রিয়ার ফলে প্রধানমন্ত্রী স্বনিধি পোর্টাল এবং এসপিআই-এর ই-মুদ্রা পোর্টালের মধ্যে নিরাপদে তথ্য আদান-প্রদান করা সহজ হবে। এতে আবেদনকারীর ঋণ মঞ্জুর ও ঋণ প্রদান প্রক্রিয়া দ্রুত ত্বরান্বিত হবে। এর ফলে আবেদনকারী রাস্তার হকাররা খুব সহজেই মূলধনী ঋণ পাবেন। কোভিড-১৯ এর জেরে লকডাউনের কারণে রাস্তার হকারদের প্রতিকূল অবস্থার মধ্যে পড়তে হয়। তাদের জীবন জীবিকা নির্বাহে নানা সমস্যা দেখা দেয়। এই সমস্যা সমাধানে গত পয়লা জুন প্রধানমন্ত্রী স্বনিধি প্রকল্প চালু করেছে মন্ত্রক। এর লক্ষ্যই হলো ৫০ লক্ষ রাস্তার হকারদের এই প্রকল্পের আওতায় নিয়ে আসা এবং তাদের সুযোগ সুবিধা প্রদান করা। ৬ অক্টোবর পর্যন্ত এই প্রকল্পের আওতায় ২০,৫০,০০০ আবেদন জমা পড়েছে।
বিস্তারিত বিবরণের জন্য https://www.pib.gov.in/PressReleseDetail.aspx?PRID=1662242 -এই লিঙ্কে ক্লিক করুন।
লকডাউনের আগে যেমন ছিল তেমনভাবেই নির্ধারিত ট্রেন ছাড়ার ৩০ মিনিট আগে দ্বিতীয় সংরক্ষিত চার্ট প্রকাশ করা হবে
ভারতীয় রেল আগামী ১০ অক্টোবর থেকে আগের মতোই দ্বিতীয় সংরক্ষিত চার্ট প্রকাশ করার সিদ্ধান্ত নিয়েছে। প্রথম সংরক্ষিত চার্টটি নির্ধারিত ট্রেন ছাড়ার কম পক্ষে ৪ ঘন্টা আগে প্রস্তুত করা হয়। দ্বিতীয় সংরক্ষিত চার্টটি ট্রেন ছাড়ার নির্ধারিত সময়ের ৩০ থেকে ৫ মিনিট আগে প্রস্তুত করা হয়। যাত্রীভাড়া ফেরতের নিয়ম অনুসারে এই সময় বুকিং করা টিকিট বাতিল করার সুবিধা ছিল। কিন্তু মহামারীর কারণে নির্ধারিত সময়ে ট্রেন ছাড়ার ২ ঘন্টা আগে দ্বিতীয় সংরক্ষিত চার্ট প্রস্তুত করার জন্য নির্দেশ জারি করা হয়েছিল। বর্তমান পরিস্থিতির উপর বিচার করে রেল যাত্রীদের সুবিধার্থে এখন দ্বিতীয় সংরক্ষিত চার্টটি নির্ধারিত সময়ে ট্রেন ছাড়ার কম পক্ষে ৩০ মিনিট আগে প্রস্তুত করা হবে।
বিস্তারিত বিবরণের জন্য https://pib.gov.in/PressReleasePage.aspx?PRID=1662084 -এই লিঙ্কে ক্লিক করুন।
২০২০ সালের জাতীয় নতুন উদ্যোগ পুরস্কার প্রাপকদের নাম ঘোষণা
রেল, শিল্প ও বাণিজ্য মন্ত্রী শ্রী পিযুষ গোয়েল আজ ২০২০ সালের জাতীয় নতুন উদ্যোগ পুরস্কার প্রাপকদের নাম ঘোষণা করেছেন। ভার্চুয়াল এই অনুষ্ঠানে শিল্প ও বাণিজ্য প্রতিমন্ত্রী শ্রী সোম প্রকাশ উপস্থিত ছিলেন। যে সব স্টার্টআপ বা নতুন উদ্যোগ সংস্থাগুলি উদ্ভাবনমূলক পণ্য বা বিভিন্ন সমস্যার সমাধান করে, যাদের পরিবর্তনযোগ্য পরিস্থিতি মানিয়ে চলার ক্ষমতা রয়েছে, যারা কর্মসংস্থান এবং সম্পদের সৃষ্টি করতে পারে ও সামাজিক ক্ষেত্রে গুরুত্বপূর্ণ অবদান রাখতে পারে, সেই সব সংস্থাগুলিকে শিল্পোৎসাহ ও অভ্যন্তরীণ বাণিজ্য দপ্তর এই পুরস্কার দিচ্ছে। প্রথম পর্বে পুরস্কারের প্রস্তাবের জন্য ১২টি ক্ষেত্রে আবেদন আহ্বান করা হয়েছে। এই ১২টি ক্ষেত্র হলঃ- কৃষি, শিক্ষা, শিল্পোদ্যোগ সংক্রান্ত প্রযুক্তি, জ্বালানী, অর্থ, খাদ্য, স্বাস্থ্য, চতুর্থ পর্যায়ের শিল্প, মহাকাশ, নিরাপত্তা, পর্যটন এবং নাগরিক জীবনের পরিষেবা। এই ১২টি ক্ষেত্রকে আবার ৩৫টি ভাগে বিভক্ত করা হয়েছে। এগুলির পাশাপাশি গ্রামাঞ্চলে যে সব নতুন উদ্যোগ বা স্টার্টআপ সংস্থা কাজ করে, মহিলা পরিচালিত এবং যারা শিক্ষামূলক কাজে যুক্ত তাদেরকেও বাছাই করা হয়েছে।
বিস্তারিত বিবরণের জন্য https://pib.gov.in/PressReleasePage.aspx?PRID=1662079 -এই লিঙ্কে ক্লিক করুন।
ভারতীয় হকি দলগুলির জন্য প্রশিক্ষণ চলছে; অধিনায়ক, প্রশিক্ষকরা খুব শীঘ্রই পূর্ণ আত্মবিশ্বাসের জায়গায় পৌঁছবেন
ভারতীয় পুরুষ ও মহিলা হকি দলের প্রশিক্ষণ চলছিল বেঙ্গালুরুর নেতাজী সুভাষ সাউদার্ন সেন্টারে। কিন্তু করোনা সংক্রমণ ছড়িয়ে পড়ার জেরে দেশব্যাপী লকডাউনের কারণে সেই অনুশীলন বন্ধ হয়ে যায়। এই অনুশীলন ফের শুরু হয়েছে। খেলোয়াড়রা খুব শীঘ্রই তাঁদের আত্মবিশ্বাসের জায়গা ফিরে পাবেন বলে আশা করা হচ্ছে। ভারতীয় পুরুষ হকি দলের অধিনায়ক মনপ্রীত সিং সহ ৬ জন কোভিড-১৯ ধরা পরে। তাঁরা সুস্থ হয়ে পুনরায় এই প্রশিক্ষণ শিবিরে যোগ দিয়েছেন। স্পোর্টস অথরিটি অফ ইন্ডিয়া খেলোয়াড়দের সুবিধার্থে যথাযথ ব্যবস্থা গ্রহণ করেছে। উল্লেখ্য, ভারতীয় পুরুষ ও মহিলা হকি দল অলিম্পিকের জন্য যোগ্যতা অর্জন করেছে।
বিস্তারিত বিবরণের জন্য https://pib.gov.in/PressReleasePage.aspx?PRID=1662089 -এই লিঙ্কে ক্লিক করুন।
কেন্দ্রীয় মন্ত্রী ড: জিতেন্দ্র সিংহ বলেছেন,কোভিড-19 পরিস্থিতি সত্ত্বেও গত বছরের তুলনায় গম সংগ্রহের পরিমান ১৫ শতাংশ বৃদ্ধি পেয়েছে
কেন্দ্রীয় মন্ত্রী ড: জিতেন্দ্র সিংহ আজ বলেছেন,কোভিড-19 অতিমারী পরিস্থিতিতেও প্রধানমন্ত্রী নরেন্দ্র মোদীর নেতৃত্বাধীন সরকার অধিক শস্য সংগ্রহ নিশ্চিত করেছে। এই সঙ্কটকালে কৃষক সমাজের প্রয়োজন মেটাতে নরেন্দ্র মোদীর সরকার বদ্ধপরিকর। বসহলি এবং রিয়াশি অঞ্চল ও তৎসংলগ্ন এলাকার কৃষক,পঞ্চায়েতের প্রতিনিধি এবং আঞ্চলিক কর্মকর্তাদের সঙ্গে আলোচনায়,ড:সিংহ বলেন,কোভিড-19 অতিমারী ও তার দরুন লকডাউন চলা সত্ত্বেও ,গত বছরের তুলনায় এ বছর ১৫ শতাংশ বেশি গম সংগ্রহ করা হয়েছে। সারা দেশ থেকে প্রায় ৩৯০ লক্ষ মেট্রিক টন গম সংগ্রহ করা হয়েছে বলে তিনি জানান। ড:সিংহ বলেন,দেশজুড়ে লকডাউন থাকলেও কেন্দ্র সরকার কৃষকের দোর গোড়ায় পৌছে গম সংগ্রহ করার কাজ নিশ্চিত করেছে। কৃষিক্ষেত্রে সরকারের উদ্যোগের বিষয়টি তুলে ধরে কেন্দ্রীয় মন্ত্রী বলেন, সরকার শস্য সংগ্রহ করতে এবং কৃষক কল্যাণে প্রায় ৭৫ হাজার কোটি টাকা মঞ্জুর করেছে।
বিস্তারিত বিবরণের জন্য https://pib.gov.in/PressReleasePage.aspx?PRID=1662317 -এই লিঙ্কে ক্লিক করুন।
সামাজিক ন্যায় বিচার ও ক্ষমতায়ন মন্ত্রকের আওতাধীন অন্যভাবে সক্ষম ব্যক্তিদের ক্ষমতায়ন দপ্তর অস্ট্রেলিয়ার মেলবোর্ন বিশ্ববিদ্যালয়ের সঙ্গে যৌথ উদ্যোগে আগামীকাল ‘কোভিড-১৯ এর বাইরে মানসিক স্বাস্থ্য’ বিষয়ে একটি আন্তর্জাতিক সম্মেলনের আয়োজন করেছে
সামাজিক ন্যায় বিচার ও ক্ষমতায়ন মন্ত্রকের আওতাধীন অন্যভাবে সক্ষম ব্যক্তিদের ক্ষমতায় দপ্তর অস্ট্রেলিয়ার মেলবোর্ন বিশ্ববিদ্যালয়ের সঙ্গে যৌথ উদ্যোগে আগামীকাল ‘কোভিড-১৯ এর বাইরে মানসিক স্বাস্থ্য’ বিষয়ে একটি আন্তর্জাতিক সম্মেলনের আয়োজন করেছে। কেন্দ্রীয় সামাজিক ন্যায় বিচার ও ক্ষমতায়ন মন্ত্রী ডঃ থেওরচাঁদ গেহলট এই সম্মেলনের উদ্বোধন করবেন। অস্ট্রেলিয়া-ভারত প্রতিষ্ঠানের অধিকর্তা অধ্যাপক ক্রেগ জ্যাফরি এই সম্মেলনের পৌরহিত্য করবেন। নতুন দিল্লিতে অস্ট্রেলিয়ার রাষ্ট্রদূত এই সম্মেলনে অংশ নেবেন।
বিস্তারিত বিবরণের জন্য https://pib.gov.in/PressReleasePage.aspx?PRID=1662302 -এই লিঙ্কে ক্লিক করুন।
আর্থিক সুস্থায়ী সুনিশ্চিতকরণ : কোভিড-১৯ সঙ্কটের জন্য বিকল্প পথ
পঞ্চদশ অর্থ কমিশনের চেয়ারম্যান শ্রী এন.কে. সিং কমনওয়েলথ অর্থমন্ত্রী গোষ্ঠীর বৈঠকে ভাষণে জানান, একবিংশ শতাব্দীর যে কোনো আর্থিক পরিকাঠামো তিনটি স্তম্ভের ওপর নির্ভর করে। তিনি বলেন, এই স্তম্ভগুলি হলো আর্থিক পরিচালন ব্যবস্থাপনা, আর্থিক নিয়ম এবং আর্থিক প্রতিষ্ঠান ।
তিনি বলেন, এই তিনটি স্তম্ভ একে অপরের উপর নির্ভরশীল। কোভিড-১৯ সঙ্কটের সময় জনসাধারণের ওপর থেকে আর্থিক বোঝার চাপ কমাতে সকল দেশকে একযোগে কাজ করতে হবে। স্বাস্থ্য ব্যবস্থার উন্নতি, পরিকাঠামো উন্নয়ন, দক্ষতা বৃদ্ধি বিষয়গুলিকেও গুরুত্ব দেওয়া প্রয়োজন বলে তিনি জানিয়েছেন।
বিস্তারিত বিবরণের জন্য https://pib.gov.in/PressReleasePage.aspx?PRID=1662354 -এই লিঙ্কে ক্লিক করুন।
করোনা সংক্রমণ মোকাবিলায় উত্তর-পূর্বের রাজ্যগুলির ভূমিকার উচ্ছ্বসিত প্রশংসা ডঃ জিতেন্দ্র সিং-এর
উত্তর পূর্বাঞ্চল উন্নয়ন দপ্তরের স্বাধীন দায়িত্বপ্রাপ্ত, প্রধানমন্ত্রীর দপ্তর, কর্মীবর্গ, গণ অভিযোগ, পেনশন, আণবিক শক্তি এবং মহাকাশ দপ্তরের প্রতিমন্ত্রী ডঃ জিতেন্দ্র সিং কোভিড-১৯ সংক্রমণ মোকাবিলায় উত্তর পূর্ব রাজ্যগুলির উচ্ছ্বসিত প্রশংসা করেছেন। তিনি বলেন, সংশ্লিষ্ট রাজ্যের সরকারের পাশাপাশি নাগরিক সমাজও এই সংক্রমণ মোকাবিলায় যথাযথ ব্যবস্থা গ্রহণ করেছে। মেঘালয়ের স্বাস্থ্য মন্ত্রীর সঙ্গে কোভিড-১৯ বিষয়ে পর্যালোচনা করার সময় একথা জানান তিনি।
বিস্তারিত বিবরণের জন্য https://pib.gov.in/PressReleasePage.aspx?PRID=1662361 -এই লিঙ্কে ক্লিক করুন।
পিআইপি’র আঞ্চলিক কার্যালয় থেকে প্রাপ্ত তথ্য
• কেরালা : রাজ্যে কৃষক কল্যাণ পর্ষদ গঠনের জন্য রাজ্য মন্ত্রিসভা আজ বৈঠকে বসে। রাজ্যের বিদ্যুৎ মন্ত্রীর কোভিড-১৯ সংক্রমণ ধরা পড়েছে। এরাজ্যে নতুন করে ৭,৮৭১ জন নতুন করে করোনায় আক্রান্ত হয়েছেন। ৮৭,৭৩৮ জন রোগী চিকিৎসাধীন রয়েছেন। রাজ্যের বিভিন্ন জেলায় ২ লক্ষ ৩৩ হাজার মানুষ পর্যবেক্ষণে রয়েছেন। এরাজ্যের মৃতের সংখ্যা বেড়ে হয়েছে ৮৮৪।
• তামিলনাড়ু : শিক্ষার্থীদের স্বাস্থ্যের বিষয়টি মাথায় রেখে এখনই কোনো বিদ্যালয় খোলা হচ্ছে না বলে রাজ্যের শিক্ষামন্ত্রী জানিয়েছেন। এরাজ্যে নতুন করে ৫,০১৭ জন নতুন করে করোনায় আক্রান্ত হয়েছেন। গতকাল ৭১ জনের মৃত্যুর খবর পাওয়া গেছে। করোনা থেকে সুস্থ হয়ে একদিনে হাসপাতাল থেকে ছাড়া পেয়েছেন ৫,৫৪৮ জন।
• কর্ণাটক : গতকাল বেঙ্গালোরে একদিনে ৫,০১২ জনের দেহে করোনা সংক্রমণের খবর মিলেছে। সরকার কোডাগু-তে পর্যটকদের জন্য কোভিড-১৯ পরীক্ষা বাধ্যতামূলক করেছে। এই মাস পর্যন্ত আপাতত বিদ্যালয় এবং কলেজ ও বিশ্ববিদ্যালয় বন্ধ রাখার সিদ্ধান্ত নিয়েছে রাজ্য সরকার। মাস্ক না পড়া থাকলে জরিমানা কিছুটা কমানোর সিদ্ধান্ত নিয়েছে সরকার। আগে শহরাঞ্চলে মাস্ক পড়া না থাকলে ১,০০০ টাকা জরিমানা নেওয়া হতো। এখন তা কমিয়ে ২৫০ টাকা করা হয়েছে। গ্রামাঞ্চলে আগে ৫০০ টাকা জরিমানা নেওয়া হতো। এখন তা কমিয়ে ১০০ টাকা করা রয়েছে।
• অন্ধ্রপ্রদেশ : নতুন করে এরাজ্যে ৫,৭৯৫ জন করোনায় সংক্রমিত হয়েছেন। মোট ৭,২৯,০০০ মানুষ করোনায় আক্রান্ত হয়েছেন এরাজ্যে। তবে, করোনা থেকে গতকাল সুস্থ হয়ে উঠেছেন ৬,০৪৬ জন। এই নিয়ে এরাজ্যে করোনা থেকে আরোগ্যলাভ করেছেন ৬,৭২,০০০ মানুষ।
• তেলেঙ্গানা : গত ২৪ ঘন্টায় এরাজ্যে নতুন করে করোনায় আক্রান্ত হয়েছেন ২,১৫৪ জন। সুস্থ হয়ে উঠেছেন ২,২৩৯ জন। মৃত্যু হয়েছে ৮ জনের।
• চণ্ডীগড় : চণ্ডীগড় কেন্দ্রশাসিত অঞ্চলের প্রশাসন আর্থিকভাবে দুর্বল শ্রেণীর মানুষের উন্নয়নে বিশেষ নজর দিয়েছে। যাতে কোনোভাবেই মানুষের মধ্যে করোনা সংক্রমণ ছড়িয়ে না পরে তার জন্য যথাযথ উদ্যোগ নেওয়া হয়েছে।
• হরিয়ানা : আসন্ন উৎসবের মরশুমের দিকে নজর রেখে হরিয়ানার মুখ্যসচিব কোভিড-১৯ মোকাবিলায় যথাযথ ব্যবস্থাপনা কার্যকর করতে নির্দেশ দিয়েছেন। সরপঞ্চ জেলা সচিব, আশাকর্মী এবং অঙ্গনওয়ারি কর্মীরা সংক্রমণ প্রতিরোধে সচেতনতা মূলক বার্তা প্রচারে গুরুত্বপূর্ণ ভূমিকা পালন করতে পারে বলে তিনি জানিয়েছেন।
• মধ্যপ্রদেশ : গত ২৪ ঘন্টায় এরাজ্যে ১৩২ জন পুলিশ কর্মী করোনায় আক্রান্ত হয়েছেন। ৪ জনের মৃত্যু হয়েছে। এই নিয়ে ২৪,৩৪৬ জন পুলিশ কর্মী করোনায় আক্রান্ত হলেন। এরাজ্যে মোট করোনা আক্রান্তের সংখ্যা ২,৪৭,০০০। করোনায় মৃত্যু হয়েছে ৩৮,৭১৭ জনের।
• গুজরাত : রাজ্যে করোনায় আরোগ্যের হার ৮৬.১৬ শতাংশ। করোনায় আক্রান্তের সংখ্যা ১৬,৫৯৭। গতকাল এরাজ্যে ১০ জনের মৃত্যু হয়েছে।
• রাজস্থান : মঙ্গলবার এরাজ্যে ২,১২১ জন নতুন করে করোনায় আক্রান্ত হয়েছেন। আক্রান্তদের মধ্যে অধিকাংশই যোধপুর, জয়পুর ও আলওয়ারের বাসিন্দা। গতকাল করোনায় মৃত্যু হয়েছে ১৫ জনের।
• মধ্যপ্রদেশ : রাজ্যে করোনায় আরোগ্যলাভের হার ৮৩ শতাংশের বেশি। রাজ্যে এখন করোনা আক্রান্তের সংখ্যা ১৮,১৪১। জেলা ভিত্তিক পর্যালোচনা করে দেখা গেছে ভোপালে ২৯৯ জন, জবলপুরে ১৪১ জন এবং গোয়ালিয়রে ৭০ জন নতুন করে করোনায় আক্রান্ত হয়েছেন।
• ছত্তিশগড় : রাজ্যে এখন সংক্রমিতের সংখ্যা ২৭,২৩৮। করোনায় সংক্রমণ মোকাবিলায় বাড়ি বাড়ি প্রচার চালানো হচ্ছে। এছাড়াও সামাজিক মাধ্যম ও গণ মাধ্যমের সাহায্যও নেওয়া হয়েছে। করোনা চেন ভাঙতে একাধিক উদ্যোগ নেওয়া হয়েছে।
• গোয়া : রাজ্যে এখন সংক্রমিতের সংখ্যা ৪,৭২০। রোগীদের যথাযথ চিকিৎসার জন্য সরকারের পক্ষ থেকে একাধিক সুবিধা প্রদান করা হয়েছে।
• আসাম : গতকাল এরাজ্যে ১,১৮৪ জন করোনায় আক্রান্ত হয়েছেন। অন্যদিকে ১,৫৮৬ জন রোগী করোনা থেকে সুস্থ হয়ে উঠেছেন। এরাজ্যে মোট আক্রান্তের সংখ্যা ১,৮৮,৯০২। মৃত্যু হয়েছেন ৭৭৮ জনের।
• মেঘালয় : আজ ১১৫ জন কোভিড-১৯ রোগী করোনা থেকে সুস্থ হয়ে ছাড়া পেয়েছেন। এখানে মোট আক্রান্তের সংখ্যা ২,৩৭১ জন। সুস্থ হয়ে উঠেছেন ৪,৬০৬ জন।
• মিজোরাম : গতকাল ২০ জনের দেহে নতুন করে কোভিড-১৯ সংক্রমণের খবর খবর পাওয়া গেছে। এখানে মোট আক্রান্ত ২,১৪৮ জন।
• নাগাল্যান্ড : এখানে ৬,৬৬২ জনের দেহে কোভিড-১৯ সংক্রমণের খবর মিলেছে। এর মধ্যে ৩,১৪১ জন সশস্ত্র বাহিনী কর্মী রয়েছেন। করোনা থেকে সুস্থ হয়ে উঠেছেন ১,৫৩০ জন।
CG/SS/SKD
(Visitor Counter : 163